钦定古今图书集成/理学汇编/字学典/第111卷 > 张孝祥
## 钦定古今图书集成/理学汇编/字学典/第111卷 > 张孝祥

按《宋史》本传：张孝祥，字安国，历阳乌江人。绍兴二十
四年，廷试第一，以显谟阁直学士致仕。文章过人，尤
工翰墨。尝亲书奏札，高宗见之曰：“必将名世。”

按《诚斋集》，“张安国书真而放。”

按《江宁府志》：宋高宗酷嗜翰墨，张孝祥廷对，顷宿酲
犹未解，濡豪答问，立就万言。上阅之，字画遒劲，卓然
颜鲁公亲擢首选，胪唱赋，诗尤隽永。秦桧语之云：“‘上
喜状元策，又喜状元，诗与字可谓三绝。诗何本？字何
法’？孝祥曰：‘本杜诗，法颜字’。”